কোনো ব্যক্তি যেন ন্যায়বিচারপ্রাপ্তি থেকে বঞ্চিত না হয় সে বিষয়টি বিবেচনায় নিয়ে আর্থিকভাবে অসচ্ছল, সহায়সম্বলহীন এবং নানাবিধ আর্থ-সামাজিক কারণে বিচারপ্রাপ্তিতে অসমর্থ বিচারপ্রার্থীর ন্যায়বিচায় নিশ্চিত করতে বাংলাদেশ সরকার ‘আইনগত সহায়তা প্রদান আইন, ২০০০’ প্রণয়ন করেছে। এ আইন যথাযথভাবে বাস্তবায়নের জন্য সরকার সারাদেশের বিভিন্ন জেলায় পৃথক পৃথক জেলা আইন সহায়তা অফিস স্থাপন করেছে এবং অফিসগুলো কার্যকরের জন্য প্রতিটি অফিসে একজন সহকারী জজ পদমর্যাদার কর্মকর্তাকে পদায়নসহ প্রতিটি অফিসে তিনজন করে কর্মচারী নিয়োগের প্রক্রিয়া শুরু করেছে।